Το σπίτι βρίσκεται σε «στρατηγικό» σημείο στη Χώρα της Άνδρου, σε απόσταση αναπνοής από την κεντρική πλατεία.
Είναι καλαισθητα διακοσμημένο με πολλά παραδοσιακα στοιχεία , πεντακάθαρο, λειτουργικό και ιδανικό για φιλοξενία πολλών ατόμων στον ίδιο χώρο.
Φιλοξενηθήκαμε 4 άτομα και η διαμονή μας ήταν τουλάχιστον άνετη!
Τα δυο μπάνια στο σπίτι, ενισχύουν την άνεση στη δυνατότητα φιλοξενίας μεγάλης παρέας ή οικογένειας ή 2 ζευγαριών.
Το μπαλκόνι στον πάνω όροφο απλά ονειρικό! Ακούς τα κύματα, βλέπεις το φεγγάρι και τα αστέρια... μμμ...νομίζω δεν χρειάζεται κάτι άλλο!!!
Μας υποδέχθηκε η γλυκύτατη μητέρα του Φιλίππου η οποία πέραν από την ενημέρωση για το σπίτι μας καθοδήγησε πλήρως σε σχέση με το νησί...
Η επικοινωνία με τον Φίλιππο τόσο πριν την άφιξη αλλά και κατά τη διάρκεια της διαμονής ήταν άμεση και φιλική!
Το γενικό συμπέρασμα είναι ότι το σπίτι του Φιλίππου προσφέρει μια άνετη, ξεκούραστη και πολύ ευχάριστη διαμονή!
Το συστήνω ανεπιφύλακτα!